William J. Kroll

De **William J. Kroll** (och nach: *Guillaume J. Kroll*) gebuer de 24. November 1889 zu Esch-Uelzecht als **Wilhelm Justine Adolph Kroll**, a gestuerwen den 30. Mäerz 1973 zu Rhode-Saint-Genèse bei Bréissel, war e lëtzebuergesche Fuerscher an Erfinder.

De Kroll huet seng Kandheet am Schiet vun den Héichiewe vun der Brasseurs Schmelz verbruecht, wou säi Papp Direkter war.

1909 huet en d'Première um Athenäum an der Stad gemaach, an duerno huet hien, wéi och seng Bridder, fir Ingenieur an Däitschland, zu Berlin-Charlottenburg studéiert, wou e *maxima cum laude* säin Doktertitel krut.

Nodeem en an Däitschland, Éisträich an Ungarn bei verschiddenen Entreprisë geschafft hat, an ë.&nbsp;a. en neie Bläi-Aluminiumalliage entwéckelt hat, koum de Kroll 1923 zeréck op Lëtzebuerg an huet an der Stad um Belair d'Villa Leclerc, an där haut de Kadaster ass, an e Laboratoire ëmgebaut. Do huet e souzesoen als Ee-Mann-Betrib am Beräich vun der Metallurgie geschafft a gefuerscht, virun allem iwwer den Titan an Alliagen dovun.

Am Februar 1940 ass de Guillaume Kroll an Amerika ausgewandert. Fir d'éischt huet e fir d**[[Union Carbide|Union Carbide and Carbon]]'' geschafft, duerno fir de ''Bureau of Mines'' am [[Oregon]] an op der ''Oregon State University'', wou en och säi Wëssen un d'Studente weiderginn huet. [[1946]] huet en deen no him genannte ''[[Kroll-Procedé]]'' entwéckelt, deen et erméiglecht, Titan an [[Zirkonium]] duerch [[Reduktioun]] op industrieller Basis ze produzéieren. Titan ass geneesou zolidd wéi [[Stol]], mä méi liicht, a gëtt dofir vill an der Aeronautic gebraucht.

De W. J. Kroll huet iwwer 50 [[Patent]]er ugemellt, fir Metall-Legéierungen ze produzéieren. En ass Éierendokter vun net manner wéi 5 Universitéiten a krut ë.&nbsp;a. [[1954]] d**James Douglas Gold Medal* vum *American Institute of Mining, Metallurgical and Petroleum Engineers*.

[[1958]] krut hien d*'Perkin Medal*, déi bedeitendst Auszeechnung fir Innovatiounen an der ugewannter [[Chimie]] an den [[Vereenegt Staate vun Amerika|USA]].

[[1961]] koum de W. J. Kroll zeréck an [[Europa (Kontinent)|Europa]] an huet bei sengem Brudder an der Géigend vu Bréissel gewunnt, wou en och 1973 gestuerwen ass. Virdru koum en awer e puermol op Lëtzebuerg, an ass och do um [[Nikloskierfecht]] begruewe ginn.

Hien ass de Groussmonni vum belschen Zeechner [[Pierre Kroll]].
== Nom William J. Kroll genannt ==


* Op der *Colorado School of Mines* gëtt et e *W. J. Kroll Institute for Extractive Metallurgy*, dat mat Hëllef vun enger Stëftung vum Kroll 1973 konnt opgemaach ginn. Erfuerscht ginn do nei Technologien, fir Material physesch a cheemesch ze verschaffen.
* E lëtzebuergesche Fuerschungspräis fir Jonker, de [[Guillaume-Kroll-Präis]];
* eng Strooss op der [[Cloche d'or]] an der Stad Lëtzebuerg: d'[[Rue Guillaume-J.-Kroll (Stad Lëtzebuerg)|Rue Guillaume J. Kroll]] (L-1882);
* eng Strooss an e Lycée zu Esch-Uelzecht: d'Rue Guillaume J. Kroll (L-4179) an de [[Lycée Guillaume-Kroll]].

== Gielercher ==
* 

== Bibliographie ==
* Anonyme (den Numm vum Auteur ass offensichtlech iertemlecherweis vergiess ginn) 2003: *Guillaume KROLL 1889-1973*. An: 400 Joer Kolléisch, Band II, S. 363-365. éditions saint paul, Lëtzebuerg. ISBN 2-87963-419-9.
* [[Emil Haag|Haag, Emile]], 2011. *Guillaume Kroll *1889 †1973, le père de la métallurgie du titane*, In: *Une réussite originale - Le Luxembourg au fil des siècles*; Lëtzebuerg (Éditions Guy Binsfeld), 2011; 576 Säiten (ill.); ISBN 978-2-87954-235-5, Ss 406-411.
* [[Robert Stumper|Stumper, Robert]], 1973: *In memoriam W.J. Kroll.'' d'Lëtzebuerger Land, Nr 15, S. 3-6.
* Fondation Nicolas Lanners (éd.) 1998: Plaquette sur Kroll. 25e anniversaire de sa mort.

## Kuckt och
* Lëscht vu Physiker

## Um Spaweck
* Haag, Emil: Guillaume Kroll (1889-1973) et la Villa Leclerc; ons stad, Nr. 98, 2011
* Kugener, Henri: Zur Geschichte der Villa Leclerc; ons stad, Nr. 98, 2011
* De W. J. Kroll Institute for Extractive Metallurgy op der Colorado School of Mines
* De William Kroll op Invenstors Hall of Fame